stanford-oval/wikipedia huggingface dataset:
Stefan Michailow
Rakennuksia

Caleniuksen kivimuurit, kaksi kauppias Isak Caleniuksen liiketaloa Yliopistonkadun ja Puolalankadun kulmassa, Turku 1888
Rauman Seurahuone, ravintolarakennus, 1888
Linnankatu 34, Turku 1893, purettu
Turun kuritushuoneen itäinen selliosasto ja verstasrakennus, Kakolanmäki, Turku 1894, poistettu käytöstä 1935
Turun ortodoksisen kirkon puinen kellotorni 1898, purettu 1930
Warrantti, Turun satama, 1899, nykyisin hotelli ja suojelukohde
Tallbergin liiketalo, Aleksanterinkatu 21, Helsinki 1902, (yhdessä Elia Heikelin kanssa)
Kauppias K. Sjöblomin jugendtyylinen kauppahuone- ja asuinrakennus, Puutarhakatu 12, Turku 1902, paloi 1984, rakennettiin uudelleen
Affärscentrumin tiilimakasasiinit, Turku 1903, purettu 1978
Humelinin tupakkatehdas, Uudenmaankatu 7–9, Turku 1907, purettu 1965
Turun kuritushuoneen länsisellirakennus, Kakolanmäki, Turku 1908–1911, muutettu asuinkäyttöön
Vankimielisairaala, Kakolanmäki, Turku 1908, suunnittelija Ernst Kranck, Michailow johti rakentamista
Kauppaneuvos Wladimir Kuwschinoffin jugendtyylinen liiketalo, Maariankatu 6, Turku 1909, purettu 1980
Turun Kivipainon tehdas- ja konttorirakennus, Linnankadun ja Ursininkadun kulma, Turku 1909
Turun Suomalainen Säästöpankki, 1910, purettu 1976
Lindqvistin liiketalo, Yliopistonkatu 34, 1910, purettu 1982
Raitiovaunuhallien verstasrakennus, 1912
Lahtisen vuokratalo, Niittykatu 3, Hämeenlinna 1928, purettu 1982
Seminaarinkadun-Eureninkadun kulmatalo, Hämeenlinna 1928
Torikadun-Hiekkakadun kulmatalo, Hämeenlinna 1928
Hämeenlinnan tullikamari, 1933, suojeltu kaavalla
Ryō Fukui

| Ryō Fukui> 福居良 |
| --- | --- |
 Fukui vuonna 2013.
Henkilötiedot
Syntynyt: 1. kesäkuuta 1948 Biratori, Hokkaidō, Japani
Kuollut: 15. maaliskuuta 2016 (67 vuotta) Sapporo, Hokkaidō, Japani
Ammatti:  muusikko
Muusikko
Aktiivisena:  1976–2016
Tyylilajit:  jazz
Soittimet:  piano
Aiheesta muualla
www.jazz-slowboat.jp/ryo-fukui
  [ Muokkaa Wikidatassa ] [ ohje ]  
Ryō Fukui (jap. 福居良, Fukui Ryō; 1. kesäkuuta 1948 Biratori, Hokkaidō, Japani – 15. maaliskuuta 2016 Sapporo, Hokkaidō, Japani) oli japanilainen jazzpianisti.
Fukui levytti ensimmäisen albuminsa Scenery vuonna 1976 ja toisen albuminsa Mellow Dream seuraavana vuonna, jonka ansiosta hän sai enemmän suosiota.
Fukuin levytykset saivat suosiota jazzin fanien keskuudessa maailmanlaajuisesti, ja arvostettu englantilainen DJ Gilles Peterson sisälsi Fukuin Scenery-albumin kappaleen ”Early Summer” kokoelma-albumiinsa Shibuya Jazz Classics (2003).
Vuonna 2005 Fukui avasi oman jazzklubinsa Slowboat, jossa hän jatkuvasti soitti trionsa kanssa.
Diskografia > Studioalbumit

Scenery (1976)
Mellow Dream (1977)
My Favorite Tune (1994)
A Letter from Slowboat (2015)
Diskografia > Livealbumit

Ryo Fukui in New York (1999)
Live at Vidro ’77 (levytetty 1977, julkaistu 2021)
Tommi Kangasmaa

Tommi Kristian Kangasmaa (s. 18. marraskuuta 1971 Kuopio) on suomalainen ammattisotilas, elokuvatuottaja ja turvallisuuspolitiikan blogisti.
Kangasmaa on puolustusvoimien taistelukamerasuorituskyvyn perustaja. Tuottajana Kangasmaa voitti vuonna 2007 sotilaselokuvien maailmanmestaruuden Italian Braccianossa. Hänet on palkittu puolustusvoimia esittelevistä lyhytelokuvista (Tulevaisuus ja Hamina-luokan ohjusvene) myös kansainvälisesti sekä Yhdysvalloissa että Saksassa. Kangasmaa palkittiin vuonna 2010 sotilasansiomitalilla puolustusvoimien taistelukameratoiminnan ja elokuvatuotannon menestyksen johdosta. Vuosien 2014–2017 aikana Kangasmaa toimi puolustusvoimien tuottajana elokuvassa Tuntematon sotilas.
Elämä ja ura

Kangasmaa on koulutukseltaan valtiotieteen maisteri, tv-tuottaja ja opistoupseeri. Hän on sotilasarvoltaan kapteeni. Kangasmaa on opiskellut yleistä valtio-oppia, sosiologiaa, arkeologiaa ja tv-tuottamista. Sotilaskoulutukseltaan hän on suorittanut opistoupseerin perus- ja jatkotutkinnot.
Kangasmaa aloitti uransa puolustusvoimissa Kaartin Jääkärirykmentissä 1999. Vuonna 2004 Kangasmaa siirtyi Pääesikunnan viestintäosastolle. Kangasmaa on työskennellyt Naton työryhmissä vuodesta 2003 lähtien. Kangasmaa on turvallisuuspolitiikan blogisti Uuden Suomen verkkosivustolla.
Aiheesta muualla

Tommi Kangasmaan haastattelu 30.7.2024
Väätämönsalmen silta

| Väätämönsalmen silta |
| --- | --- |
 Väätämönsalmen silta kesällä
Ajokaistoja:  2
Ylittää:  Luonteri, Saimaa
Sijainti:  Anttola, Mikkeli
Ylläpitäjä:  Väylävirasto
Siltatyyppi:  palkkisilta
Pituus:  noin 100 m
Koordinaatit:  61.53868°N, 27.70222°E
Lisää silta-artikkeleitaArkkitehtuurin teemasivulla
Väätämönsalmen silta on palkkisilta entisen Anttolan kunnan alueella, Mikkelissä, Etelä-Savossa. Silta on valmistunut vuonna 1979. Sillan yli kulkee kantatie 62.
Silta on noin 100 metriä pitkä.
Mikkelistä päin tullessa, kun sillalta katsoo vasemmalle, niin siellä näkyy Väätämönsalmen kanava, jossa oli ennen nykyistä siltaa kääntösilta, jolla kanava ylitettiin.
Sillan jälkeen on levähdyspaikka ja Anttolan infopiste.
Jakobstads BK

Jakobstads Bollklubb eli JBK on suomalainen, Pietarsaaresta kotoisin oleva jalkapallojoukkue. Seura pelaa kotiottelunsa Pietarsaaren Länsikentällä, joka sijaitsee aivan Pietarsaaren keskuskentän vieressä. Seuraa valmentaa Jukka Karjalainen. Seura on pelannut kaikkiaan 26 kautta Suomen toiseksi korkeimmalla sarjatasolla.
Historia

Seura perustettiin vuonna 1944. Seuran ensimmäinen ottelu pelattiin vuonna 1945 TULin piirisarjassa NIK:ta vastaan, jonka JBK voitti 3-1. Seuran ensimmäisen maalin teki Lasse Hellund. JBK nousi vuonna 1947 TUL:n Suomi-sarjaan. Seura on vuodesta 1999 lähtien pelannut Suomen kolmanneksi korkeimmalla sarjatasolla Kakkosessa ja Pohjoislohkossa ja viime vaiheessa n.s. sen C-lohkossa. JBK putosi kuitenkin kauden 2011 päätteeksi Kakkosesta.
Sarjatasot

1948 Suomisarja
1950 Suomisarja
1952–1965 Suomisarja
1966–1972 III ja IV divisioonat
1973–1975 II divisioona
1976 III divisioona
1977–1978 II divisioona
1979–1997 III ja IV divisioonat
1999–2011 Kakkonen
2012–2013 Kolmonen
2014–2015 Kakkonen
2016 Kolmonen
2017 Kakkonen
Aiheesta muualla

Seuran kotisivut
JBK:n kotikenttä on Länsikenttä.
Pamir–Alai

Pamir–Alai on vuoristoalue Keski-Aasiassa Fergananlaakson eteläpuolella. Se käsittää Hisor–Alain ja Pamirin vuoristot sekä Tadžikistanin painanteen. Alue kuuluu Tadžikistaniin sekä osittain Kirgisiaan, Uzbekistaniin ja Turkmenistaniin.
Säynätsalon työväentalo

| Säynätsalon työväentalo |
| --- | --- |
 Säynätsalon työväentalo Juurikkasaari päärakennus.
Osoite:  Juurikkasaari, Säynätsalo
Sijainti:  Jyväskylä
Koordinaatit:  62.1482°N, 25.7747°E
Valmistumisvuosi:  1916
Rakennuttaja:  Säynätsalon Työväenyhdistys
Omistaja:  Säynätsalon Työväenyhdistys, Jyväskylän Työväenyhdistys
Runkorakenne:  hirsi, lauta
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Säynätsalon työväentalo Juurikkasaari, sisäkuva
Säynätsalon työväentalo Juurikkasaari tanssilava
Säynätsalon työväentalo Juurikkasaari juhlalaatta
Säynätsalon työväentalo on Säynätsalon Juurikkasaaressa Jyväskylässä sijaitseva työväentalo, joka on rakennushistoriallisesti ja maisemallisesti arvokas. Se edustaa työväentalorakentamiselle ominaista rakennustyyppiä. Talon omistavat Säynätsalon työväenyhdistys ry ja Jyväskylän työväenyhdistys ry.
Tontilla on päärakennus, tanssipaviljonki, rantasauna ja grillikota. Kokonaisuus on vuokrattu juhlapalveluyrittäjälle, mutta omistajilla on oikeus tilojen käyttöön. Alueella on vuokralla myös paikallinen pursiseura.
Nykyään talossa toimii Juhlatalo Juurikkasaari monipuolisine palveluineen.
Historia

Säynätsalon Työväenyhdistys on perustettu 1909 Rannan torpassa Kinkomaan puolella ja se on ollut alun perin nimeltään Kinkomaan ja Säynätsalon työväenyhdistys. Jo aiemmin toimi lukurengas, jonka varat siirrettiin perustetulle työväenyhdistykselle. Vuonna 1910 yhdistys vuokrasi Kinkomaan tilan ja Sääksvuoren tilan omistaman Juurikkasaaren 50 vuodeksi ja jo syksyllä on tehty kauppakirja. Haukkamaalta Kartanon sahalta ostettiin rakennustarvikkeita. Rakennustarvikkeet tuotiin soutamalla, koska siltaa ei vielä ollut. Taloa rakennettiin talkoilla ja jo vuonna 1915 se oli harjassa. Vuonna 1917 myönnettiin Muuramen osuuskaupalle lupa rakentaa tontille kaupparakennus.
Työväentalo oli sisällissodan aikana suojeluskunnan takavarikossa 1918-1919.
Silta rakennettiin saareen vuonna 1923. Vuonna 1925 työväentaloa laajennettiin pohjoiseen ja länteen. Kaupparakennus purettiin ennen sotia. Vuonna 1935 uusittiin salin sisustus ja yläkertaan rakennettiin Pirtti. Pohjoispään huoneista tehtiin vahtimestarin asunto. Vuonna 1952 rakennettiin toinen siipirakennus ja etupuolella ollut parveke purettiin. Taloon hankittiin sähköpuhallin vuonna 1977. Vuonna 1960 saareen rakennettiin talkoilla siltapenger. Saaressa ei ole muita kuin työväenyhdistyksen omistamia rakennuksia.
Rakennus

Taloa rakennettiin talkoilla useassa eri vaiheessa vuodesta 1915 lähtien. Laajennuksia tehtiin vuosina 1925 ja 1935. Katteena ollut päre vaihdettiin huopaan ja vaneriin vuonna 1952. Sisäseinät peitettiin vanerilla. Sisäkattoon laitettiin bituliittia vuonna 1952 ja lautaa vuonna 1976. Talon kuistit uusittiin vuonna 1978. Talossa on juhlasali, jonka näyttämö on rakennettu vuonna 1925, ravintola, keittiö, eteinen ja yhden huoneen ja keittiön asunto. Lisärakennuksissa on tanssilava, sauna ja käymälät sekä puusuoja.
Toimintaa työväentalolla

Talossa on järjestetty kokouksia, nuorisotoimintaa, tansseja, teatteriesityksiä ja juhlia.
SSH Communications Security

| SSH Communications Security Oyj |
| --- | --- |

Yritysmuoto:  Julkinen osakeyhtiö
Osake:  OMXH: SSH1V
Markkina-arvo:   65,2 milj. € (31.12.2018)
Perustettu:  1995
Perustaja:  Tatu Ylönen
Toimitusjohtaja:  Rami Raulas
Puheenjohtaja:  Henri Österlund
Kotipaikka:  Helsinki, Suomi
Tuotteet:  Tectia SSH -tuoteperhe, PrivX, Universal SSH Key Manager, NQX, Secure E-Communications suite
Liikevaihto:   18,3 milj. € (2018)
Liikevoitto:   0,5 milj. € (2018)
Tilikauden tulos:   0,5 milj. € (2018)
Henkilöstö:   82 (keskim. 2018)
Kotisivu:  www.ssh.com
Infobox OKVirheellinen NIMI-arvo: 
SSH Communications Security Oyj (ent. Tectia Oyj, ent. SSH Communications Security Oyj) on Tatu Ylösen vuonna 1995 perustama tietoturvaratkaisuja toimittava suomalainen yhtiö, joka tunnetaan SSH-tietoliikenneprotokollan alkuperäisenä kehittäjänä.
SSH listautui Helsingin pörssiin vuoden 2000 lopulla. Se osti vuonna 2021 suomalaisen sähköisen viestinnän tietoturvaratkaisuihin erikoistuneen Deltagon Oy:n. Sen tuotevalikoima koostuu nykyään useista tietoturvasovelluksista ja niihin liittyvistä palveluista:
Tectia Client/Server, maailman ensimmäinenlähde? SSH-palvelin- ja asiakasohjelma, mm. tiedonsiirtoon tarkoitettu sovellus
Universal SSH Key Manager, SSH-avainten hallintaan tarkoitettu automaatiota tukeva sovellus
PrivX, uuden sukupolven käyttöoikeuksien hallintaan tarkoitettu sovellus
NQX, kvanttivarma Ethernet/IP -verkkojen salaukseen tarkoitettu sovellus
Secure E-communications suite: turvalliset sähköpostit, turvallinen tiedostojen jako, turvalliset web-lomakkeet, turvalliset e-allekirjoitukset
Aiheesta muualla

SSH (englanniksi)
Väätämönsalmen kanava

Väätämönsalmen kanava
Väätämönsalmen kanava sijaitsee Mikkelissä entisen Anttolan kunnan alueella Louhiveden ja Luonterin välisellä reitillä. Suluttoman kanavan pituus on 600 metriä ja se rakennettiin 1834 ruoppaamalla paikalla ollut salmi kanavaksi. Suurin sallittu alusten leveys kanavassa on 11,8 meträ, syväys 2,4 metriä ja mastonkorkeus 12,0 metriä.
Väätämönsalmen kanavan kautta kulki ensimmäinen laivareitti Mikkelistä Saimaalle. Vuonna 1836 liikenne siirtyi kulkemaan Vuolteen kanavan kautta ja 1874–1877 uusi reitti avattiin Kirkkotaipaleen ja Varkaantaipaleen kanavien kautta.
Kanavan yli johtaa Mikkelin ja Imatran väliseen kantatiehen 62 kuuluva Väätämönsalmen silta.
Aiheesta muualla

Kuvia tai muita tiedostoja aiheesta Väätämönsalmen kanava Wikimedia Commonsissa
Vuoksen vesistön kanavat
| --- | --- |
Heinäveden reitti:  Karvion kanava  Kerman kanava  Pilpan kanava  Vihovuonteen kanava 
Iisalmen reitti:  Ahkiolahden kanava  Nerkoon kanava 
Juojärven reitti:  Kaavinkosken kanava  Taivallahden kanava  Varistaipaleen kanava 
Leppävirran reitti:  Konnuksen kanava  Naapuskosken kanava  Taipaleen kanava 
Nilsiän reitti:  Lastukosken kanava  Juankosken kanava  Karjalankosken kanava 
Pielisen reitti:  Joensuun kanava  Kaltimon kanava  Kuurnan kanava 
Muita kanavia:  Ketveleen kanava  Kuivataipaleen kanava  Saarikosken kanava  Raikuun kanava  Saimaan kanava
El Clásico

Real Madrid ja FC Barcelona vastakkain El Clásicossa.
El Clásico (kat. El Clàssic, suom. klassikko), tunnetaan myös nimellä El derbi Español, on jalkapallo-ottelu, jossa kohtaavat Espanjan kaksi menestyneintä jalkapalloseuraa Real Madrid Club de Fútbol ja Futbol Club Barcelona. Ottelu pelataan vähintään kaksi kertaa kaudessa, kun joukkueet kohtaavat toisensa maan pääsarjassa Primera Divisiónissa. Lisäkohtaamiset kauden aikana voivat tulla sekä Copa del Reyssä että Mestarien liigassa, Euroopan Supercupissa sekä Espanjan Supercupissa. Enimmillään joukkueet voivat kohdata kauden aikana yhdeksän kertaa: kerran Euroopan supercupissa ja kahdesti muissa kilpailuissa.
Ottelua pidetään maailman seuratuimpana vuosittaisena seurajoukkueiden välisenä kohtaamisena. Vuonna 2010 sen potentiaaliseksi televisioyleisöksi arvioitiin 400 miljoonaa katsojaa. Ottelu näytettiin suorana lähetyksenä lähes kaikissa maailman maissa.
Joukkueet ovat kotoisin  Espanjan suurimmista kaupungeista Madridista ja Barcelonasta. Joukkueet ovat myös kaksi menestyneintä Espanjan jalkapalloseuraa. Real Madrid on voittanut historiansa aikana yhteensä 72 pokaalia eri kilpailuista, Barcelonalla niitä on 67, kun taas kolmanneksi eniten voittaneella Athletic Bilbaolla on 32. Lisäjännitettä ja -panosta otteluun tuovat Espanjan sisällissodan aikaiset ja sen jälkeiset poliittiset asetelmat, joissa Real Madrid edusti yhtenäistä, keskitetyn hallinnon Espanjaa, ja Barcelona itsenäistä Kataloniaa. Barcelonalaisten mielestä diktaattori Francisco Franco suosi Madridia monin tavoin. Poliitikot ovat myöhempinäkin aikoina ottaneet kantaa joukkueiden puolesta, esimerkiksi aiemmin pääministerinä työskennellyt Jose Maria Aznar on Madridin kannattaja, kun taas José Luis Zapatero on avoimesti Barcelonan kannattaja. Myöskään pelaajat eivät ole jääneet poliittisten jännitteiden ulkopuolelle, sillä esimerkiksi Gerard Piqué on arvostellut Real Madridia kovin sanankääntein ja tuulettaa Barcelonan maaleja provosoivasti. Piqué onkin viimeisempinä vuosina noussut yhdeksi Katalonian itsenäisyystaistelun symboleista.
Kohtaamiset > Copa del Rey

Seuraavat ottelut ovat pelkästään Espanjan cupissa käytyjä. Copa del Rey oli ensimmäinen kansallinen kilpailu Espanjan maalla, ja se pelattiin ensimmäisen kerran vuonna 1901. Runsaat 25 vuotta myöhemmin perustettiin Primera División.
| Kausi | Koti | Vieras | Koti | Vieras | Huomiot |
| --- | --- | --- | --- | --- | --- |
| 1901–1902 | Real Madrid 1 | FC Barcelona 3 | - | - | Välierät (yksittäinen ottelu) |
| 1915–1916 | Real Madrid 4 | FC Barcelona 1 | FC Barcelona 2 | Real Madrid 1 | - |
| 1915–1916 | Real Madrid 4 | FC Barcelona 2 | FC Barcelona 6 | Real Madrid 6 | - |
| 1925–1926 | Real Madrid 1 | FC Barcelona 5 | FC Barcelona 3 | Real Madrid 0 | Puolivälierät |
| 1935–1936 | - | - | FC Barcelona 1 | Real Madrid 2 | Loppuottelu |
| 1942–1943 | Real Madrid 11 | FC Barcelona 1 | FC Barcelona 3 | Real Madrid 0 | Välierät |
| 1953–1954 | Real Madrid 1 | FC Barcelona 0 | FC Barcelona 3 | Real Madrid 1 | Välierät |
| 1956–1957 | Real Madrid 2 | FC Barcelona 2 | FC Barcelona 6 | Real Madrid 1 | Puolivälierät |
| 1958–1959 | Real Madrid 2 | FC Barcelona 4 | FC Barcelona 3 | Real Madrid 1 | Puolivälierät |
| 1961–1962 | Real Madrid 0 | FC Barcelona 1 | FC Barcelona 1 | Real Madrid 3 | Puolivälierät |
| 1967–1968 | Real Madrid 0 | FC Barcelona 1 | - | - | Loppuottelu |
| 1969–1970 | Real Madrid 2 | FC Barcelona 0 | FC Barcelona 1 | Real Madrid 1 | Puolivälierät |
| 1973–1974 | Real Madrid 4 | FC Barcelona 0 | - | - | Loppuottelu |
| 1982–1983 | - | - | FC Barcelona 2 | Real Madrid 1 | Loppuottelu |
| 1989–1990 | - | - | FC Barcelona 2 | Real Madrid 0 | Loppuottelu |
| 1992–1993 | Real Madrid 1 | FC Barcelona 1 | FC Barcelona 1 | Real Madrid 2 | - |
| 1996–1997 | Real Madrid 1 | FC Barcelona 1 | FC Barcelona 3 | Real Madrid 2 | Neljännesvälierät |
| 2010–2011 | - | - | FC Barcelona 0 | Real Madrid 1 | Loppuottelu |
| 2011–2012 | Real Madrid 1 | FC Barcelona 2 | FC Barcelona 2 | Real Madrid 2 | Välierät |
| 2012–2013 | Real Madrid 1 | FC Barcelona 1 | FC Barcelona 1 | Real Madrid 3 | Välierät |
Kohtaamiset > Copa de la Liga

Copa de la Liga perustettiin vuonna 1982, mutta sen historia jäi lyhyeksi, sillä se lakkautettiin jo neljä vuotta myöhemmin.
| Kausi | Kierros | Kierros | Koti | Vieras | Tulos (PA) |
| --- | --- | --- | --- | --- | --- |
| 1982–1983 | Loppuottelu | 1. osa | Real Madrid | FC Barcelona | 2–2 (0–0) |
| 1982–1983 | Loppuottelu | 2. osa | FC Barcelona | Real Madrid | 2–1 (0–0) |
| 1984–1985 | Puolivälierät | 1. osa | FC Barcelona | Real Madrid | 2–2 (2–0) |
| 1984–1985 | Puolivälierät | 2. osa | Real Madrid | FC Barcelona | 1–1 (0–0) |
| 1985–1986 | Neljännesvälierät | 1. osa | FC Barcelona | Real Madrid | 2–2 (1–1) |
| 1985–1986 | Neljännesvälierät | 2. osa | Real Madrid | FC Barcelona | 0–4 (0–2) |
Kohtaamiset > Supercopa de España

Supercopa de España on cup-kilpailu, jossa kohtaavat edelliskauden maan mestari sekä cupin voittaja.
| Kausi |  | Koti | Vieras | Tulos (PA) |
| --- | --- | --- | --- | --- |
| 1988–1989 | 1. osa | Real Madrid | FC Barcelona | 2–0 (0–0) |
| 1988–1989 | 2. osa | FC Barcelona | Real Madrid | 2–1 (1–1) |
| 1990–1991 | 1. osa | FC Barcelona | Real Madrid | 0–1 (0–0) |
| 1990–1991 | 2. osa | Real Madrid | FC Barcelona | 4–1 (2–1) |
| 1993–1994 | 1. osa | Real Madrid | FC Barcelona | 3–1 (1–1) |
| 1993–1994 | 2. osa | FC Barcelona | Real Madrid | 1–1 (0–1) |
| 1997–1998 | 1. osa | FC Barcelona | Real Madrid | 2–1 (1–1) |
| 1997–1998 | 2. osa | Real Madrid | FC Barcelona | 4–1 (1–0) |
| 2011–2012 | 1. osa | Real Madrid | FC Barcelona | 2–2  (1–2) |
| 2011–2012 | 2.osa | FC Barcelona | Real Madrid | 3–2 (2–1) |
| 2012–2013 | 1.osa | FC Barcelona | Real Madrid | 3–2 (0–0) |
| 2012–2013 | 2.osa | Real Madrid | FC Barcelona | 2–1 (2–1) |
Kohtaamiset > Mestarien liiga

Euroopan arvostetuimmassa jalkapallokilpailuissa joukkueet ovat kohdanneet muutamaan otteeseen. Vuoteen 1992 asti kilpailu tunnettiin nimellä Euroopan Cup.
| Kausi | Kierros | Kierros | Koti | Vieras | Tulos (PA) |
| --- | --- | --- | --- | --- | --- |
| 1959–1960 | Välierät | 1. osa | Real Madrid | FC Barcelona | 3–1 (2–1) |
| 1959–1960 | Välierät | 2. osa | FC Barcelona | Real Madrid | 1–3 (0–1) |
| 1960–1961 | Neljännesvälierät | 1. osa | Real Madrid | FC Barcelona | 2–2 (2–1) |
| 1960–1961 | Neljännesvälierät | 2. osa | FC Barcelona | Real Madrid | 2–1 (1–0) |
| 2001–2002 | Välierät | 1. osa | FC Barcelona | Real Madrid | 0–2 (0–0) |
| 2001–2002 | Välierät | 2. osa | Real Madrid | FC Barcelona | 1–1 (1–0) |
| 2010–2011 | Välierät | 1. osa | Real Madrid | FC Barcelona | 0–2 (0–0) |
| 2010–2011 | Välierät | 2. osa | FC Barcelona | Real Madrid | 1–1 (0–0) |
Kohtaamiset > Tilasto

Seuraava taulukko sisältää kaikki joukkueiden väliset viralliset kohtaamiset kaikissa eri kilpailuissa.
Parhaat maalintekijät

Parhaat maalintekijät kautta aikain. Aktiiviset pelaajat ovat vahvistettuna.
| # | Kansallisuus | Pelaaja | Sarja | Cup | Supercup | Liigacup | Eurooppa | Yhteensä |
| --- | --- | --- | --- | --- | --- | --- | --- | --- |
| 1. |  Argentiina | Lionel Messi | 16 |  | 5 |  | 2 | 23 |
| 2. |  Argentiina | Alfredo di Stéfano | 14 | 2 |  |  | 2 | 18 |
| 3. |  Portugali | Cristiano Ronaldo | 8 | 5 | 3 |  |  | 16 |
| 4. |  Espanja | Raúl | 11 |  | 3 |  | 1 | 15 |
| 5. |  Espanja | César | 12 | 2 |  |  |  | 14 |
| 6. |  Espanja | Francisco Gento | 10 | 2 |  |  | 2 | 14 |
| 7. |  Unkari | Ferenc Puskás | 9 | 2 |  |  | 3 | 14 |
| 8. |  Espanja | Santillana | 9 | 2 |  | 1 |  | 12 |
| 9. |  Meksiko | Hugo Sánchez | 8 |  | 2 |  |  | 10 |
| 10. |  Espanja | Juanito | 8 |  |  | 2 |  | 10 |
| 11. |  Espanja | Josep Samitier | 4 | 6 |  |  |  | 10 |
| 12. |  Espanja | Estanislao Basora | 8 | 1 |  |  |  | 9 |
| 13. |  Espanja | Jaime Lazcano | 8 |  |  |  |  | 8 |
| 14. |  Ranska | Karim Benzema | 6 | 1 | 1 |  |  | 8 |
| 15. |  Espanja | Luis Suárez | 2 | 4 |  |  | 2 | 8 |
| 16. |  Chile | Iván Zamorano | 4 | 2 | 2 |  |  | 8 |
| 17. |  Paraguay | Eulogio Martínez | 2 | 5 |  |  | 1 | 8 |
| 18. |  Espanja | Santiago Bernabéu |  | 8 |  |  |  | 8 |
Pelaajasiirrot

Seuraavassa lueteltuna pelaajia, jotka ovat edustaneet urallaan molempia seuroja. Pelaajasiirtoja joukkueiden välillä on myös käyty, joista kohutuimpia Luis Enriquen siirto Madridista Barcelonaan ja Luís Figon siirto Barcelonasta Madridiin. Sulkuihin merkittynä vuosi, jolloin heistä tuli molempia seuroja edustanut pelaaja.
| 0 | 1 | 2 |
| --- | --- | --- |
|   Alfonso Albéniz (1902)   Luciano Lizarraga (1905)   Charles Wallace (1906)   José Quirante (1906)   Arsenio Comamala (1911)   Walter Rozitsky (1913)   Ricardo Zamora (1930)   Josep Samitier (1932)   Hilario Juan Marrero Pérez (1939)   Alfonso Navarro (1950)   Jesús María Pereda (1961)   Justo Tejada (1961)   Evaristo de Macedo (1962)   Lucien Muller (1965)   Fernand Goyvaerts (1965)   Lorenzo Amador (1980)   Bernd Schuster (1988) |   |   Luis Milla (1990)   Gheorghe Hagi (1991)   Fernando Muñoz (1992)   Julen Lopetegui (1994)   Michael Laudrup (1994)   Robert Prosinečki (1995)   Miquel Soler (1995)   Luis Enrique (1996)   Daniel García Lara (1999)   Albert Celades (2000)   Alfonso Pérez (2000)   Luís Figo (2000)   Ronaldo (2002)   Samuel Eto'o (2004)   Javier Saviola (2007) |
Luís Figon palattua Barcelonaan Real Madridin pelaajana, Barcelonan kannattajajoukko Boixos Nois muisti häntä heittämällä kentälle sian pään.
Rubikin käärme

Palloksi taiteltu Rubikin käärme.
Rubikin käärme on pulmapeli, jossa tavoitteena on muotoilla akseliston avulla toisiinsa kytketyistä osista erilaisia kappaleita. Peli koostuu 24:stä osasta, jotka kääntyvät akseliston avulla. Paloja kytkee toisiinsa kaksi liitosta, lukuun ottamatta ”käärmeen päitä”, joita yhdistää kokonaisuuteen yksi liitos.
Balin

Balin on kääpiö J. R. R. Tolkienin kirjoissa. Balinista kerrotaan pääosin Hobitissa, mutta hänellä on myös pieni sivuosa Taru sormusten herrasta -teoksessa.
Balin kirjoissa

Balin oli yksi kolmestatoista kääpiöstä, jotka lähtivät Yksinäiselle vuorelle hakeakseen takaisin aarteen, jonka Smaug-lohikäärme oli kääpiöiltä varastanut vuosisatoja sitten. Balin oli toiseksi vanhin kääpiöistä, seuraavana Thorin Tammikilven jälkeen. Gandalf-velho, joka myös otti osaa retkeen, valitsi kääpiöille voroksi (eli aarteenmetsästäjäksi) Bilbo Reppulin, jolloin retkikunnan lukumäärä oli 14 sekä lisäksi Gandalf.
Retkikunta koki monia seikkailuja ennen Yksinäiselle vuorelle pääsyä. Balin kiintyi Bilboon muita kääpiöitä enemmän, ja heistä tuli hyviä ystäviä. Yksinäisellä vuorella lohikäärmeen kuoltua tuli Esgarothista sekä Synkmetsästä ihmisiä ja haltioita Vuoren aarretta etsimään (he luulivat kääpiöiden saaneen surmansa). Useiden käänteiden jälkeen alkoi Viiden armeijan taistelu, josta on kerrottu Hobitissa. Bilbo palaa kotiinsa Gandalfin seurassa, ja kirjan lopussa Gandalf tulee Bilboa tapaamaan Balinin kanssa.
Balinista on vain vähän tietoja kirjoissa. Hänellä oli ainakin yksi veli, Dwalin, ja hän oli korkea-arvoinen kääpiöiden joukossa. Myöhemmin Balin vei retkikunnan valtaamaan takaisin Moriaa (entistä Khazâd-dumia), joka oli joutunut örkkien käsiin (sekä Durinin Turman). Aluksi Balin tuhosi örkkien vallan Moriassa ja julistautui Morian ruhtinaaksi. Arvonimeään hän ei saanut kauan pitää, sillä hänet surmattiin ja haudattiin yhteen sen saleista. Sormuksen ritarit löysivät hänen hautansa samannimisessä teoksessa.
Balin elokuvissa

Hobitti-elokuvissa Balin on kirjaversiosta poikkeavasti seurueen vanhin kääpiö. Häntä näyttelee Ken Stott.